สัมภาษณ์คุณชัญชนิฐ มาร์เทอเรลล์ ผู้อำนวยการบริหารศูนย์ส่งเสริมชาวไทย หรือ CDC
การลักลอบค้ามนุษย์หรือ Human Trafficking นั้นกระทำกันมานานแล้ว และแพร่ขยายออกไปทั่วทุกมุมโลก โดยเฉพาะในสหรัฐอเมริกา ซึ่งมีแรงงานต่างด้า
แรงงานจากเมืองไทยก็เป็นอีกกลุ่มหนึ่ง ที่ถูกขบวนการลักลอบค้ามนุษย์ล่อลวงมาเช่นกันลักษณะการทำงานของขบวนการนี้จะเป็นอย่างไร และส่งผลกระทบด้านใดบ้าง คุณทรงพจน์สุภาผล ของวีโอเอภาคภาษาไทย มีโอกาสพูดคุยกับผู้ที่ทำงานด้านการช่วยเหลือแรงงานไทยที่ถูกล่อลวงในสหรัฐมาเสนอ คุณชัญชนิฐ มาร์เทอเรลล์ผู้อำนวยการบริหารของศูนย์ส่งเสริมชาวไทยหรือ Thai CDC ซึ่งตั้งอยู่ในนครลอสแองเจิลลีส ทำงานช่วยเหลือแรงงานชาวไทยที่ถูกล่อลวงมาทำงานที่อเมริกามาร่วม 20ปีแล้วนะครับ คุณชัญชนิฐหรือแชนซี่ เล่าให้วีโอเอภาคภาษาไทยฟัง ถึงเรื่องราวการลักลอบค้าแรงงานไทยในช่วงสิบกว่าปีที่ผ่านมาซึ่งมีเหตุการณ์การกระทำผิดใหญ่ๆ เกิดขึ้นมากมายหลายคดี คุณแชนซี่กล่าวว่า เมื่อคนงานเหล่านั้นมาถึงอเมริกาแล้ว กลับต้องทำงานอย่างหนักและถูกปฏิบัติเยี่ยงแรงงานทาส แทบไม่ได้เห็นเดือนเห็นตะวันแลกกับค่าตอบแทนเพียงน้อยนิด และในขณะที่ขบวนการลักลอบค้ามนุษย์ มีการปรับเปลี่ยนวิธีการกระทำผิดไปเรื่อยๆศูนย์ส่งเสริมชาวไทยจึงต้องมีการพัฒนาการทำงานไปด้วยเช่นกัน รวมทั้งการสนับสนุนให้มีกฎหมายที่ใช้ปกป้องและช่วยเหลือแรงงานที่ถูกเอาเปรียบด้วย รับฟังบันทึกการสัมภาษณ์จากคุณทรวงพจน์ สุภาผล